ddrg/super_eurlex huggingface dataset:
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

efter fælles overenskomst med Kommissionens indstillede formand

den 19. juli 1999

om indstilling af de personer, som medlemsstaternes regeringer foreslår udnævnt til medlemmer af Kommissionen for De Europæiske Fællesskaber

(1999/499/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR EFTER FÆLLES OVERENSKOMST MED DEN INDSTILLEDE FORMAND FOR KOMMISSIONEN -

under henvisning til traktaten om oprettelse af Det Europæiske Fællesskab, særlig artikel 214, stk. 2, andet afsnit, og artikel 215,

under henvisning til traktaten om oprettelse af Det Europæiske Kul- og Stålfællesskab, særlig artikel 10, stk. 2, andet afsnit, og artikel 12,

under henvisning til traktaten om oprettelse af Det Europæiske Atomenergifællesskab, særlig artikel 127, stk. 2, andet afsnit, og artikel 128, og

ud fra følgende betragtninger:

(1) Ved erklæring vedtaget i forbindelse med Det Europæiske Råds møde den 24. marts 1999 har medlemsstaternes regeringer ved fælles overenskomst indstillet Romano Prodi som den person, de foreslår udnævnt til formand for Kommissionen;

(2) ved beslutning af 5. maj 1999 har Europa-Parlamentet godkendt denne indstilling;

(3) ved erklæring af 9. juli 1999 har Romano Prodi gjort rede for resultatet af sine kontakter med medlemsstaternes regeringer;

(4) under hensyn til at medlemmerne af Kommissionen, som er udnævnt indtil den 22. januar 2000, kollektivt er trådt tilbage den 16. marts 1999, bør den nye Kommission kunne træde i funktion hurtigst muligt og fortsætte sit hverv med et fuldgyldigt mandat fra den 23. januar 2000 i de følgende fem år -

TRUFFET FØLGENDE AFGØRELSE:

Artikel 1

1. Repræsentanterne for medlemsstaternes regeringer foreslår efter fælles overenskomst med Romano Prodi, Kommissionens indstillede formand, at følgende personer udnævnes til afløsning af de fratrædende medlemmer af den nuværende Kommission for resten af disses tjenesteperiode, dvs. indtil den 22. januar 2000, og for de følgende fem år, dvs. fra den 23. januar 2000 til den 22. januar 2005:

- Michel Barnier

- Frits Bolkestein

- Philippe Busquin

- David Byrne

- Loyola de Palacio del Valle Lersundi

- Anna Diamantopoúlou

- Franz Fischler

- Neil Kinnock

- Pascal Lamy

- Erkki Liikanen

- Mario Monti

- Poul Nielsen

- Christopher Patten

- Viviane Reding

- Michaele Schreyer

- Pedro Solbes Mira

- Günter Verheugen

- António Vitorino

- Margot Wallström

2. Kommissionens indstillede formand og de øvrige indstillede medlemmer af Kommissionen vil som kollegium blive godkendt ved en afstemning i Europa-Parlamentet.

Artikel 2

Denne afgørelse træder i kraft på dagen for vedtagelsen.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 19. juli 1999.

T. HALONEN

Formand
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

af 26. maj 1999

om udnævnelse af et medlem ved De Europæiske Fællesskabers Domstol

(1999/358/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 223,

under henvisning til traktaten om oprettelse af Det Europæiske Kul- og Stålfællesskab, særlig artikel 32b,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtninger:

I henhold til artikel 7 i protokollen vedrørende statutten for EF's Domstol og i de tilsvarende bestemmelser i protokollerne vedrørende statutterne for EKSF's og Euratoms Domstol, og efter at Kraterós Ioannou er afgået ved døden, skal der udnævnes en dommer for resten af Kraterós Ioannou's embedsperiode -

TRUFFET FØLGENDE AFGØRELSE:

Artikel 1

Vassílios Skouris udnævnes herved til dommer ved De Europæiske Fællesskabers Domstol fra den 26. maj 1999 til den 6. oktober 2003.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 26. maj 1999.

D. von KYAW

Formand
Afgørelse truffet af repræsentanterne for medlemsstaterne, forsamlet i Rådet

af 13. marts 2000

om fordeling af de mængder korn, der er fastsat i henhold til konventionen om fødevarehjælp af 1995 (1.7.1998 til 30.6.1999)(1)

(2000/232/EF)

Repræsentanterne for medlemsstaterne, forsamlet i Rådet, fastsætter, at den mængde på 714200 tons korn, der udgør det bidrag, som medlemsstaterne i henhold til 1995-konventionen om fødevarehjælp skal yde som minimum for tidsrummet fra den 1. juli 1998 til den 30. juni 1999, fordeles som vist i det udkast, der ledsager Kommissionens forslag.

>TABELPOSITION>

Udfærdiget i Bruxelles, den 13. marts 2000.

J. Pina Moura

Formand

(1) Se side 3 i denne Tidende.
Afgørelse truffet af repræsentanterne for medlemsstaternes regeringer, forsamlet i Rådet

den 3. oktober 2000

om midlertidig anvendelse af den interne aftale om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet i Cotonou (Benin) den 23. juni 2000, og om finansiel bistand til de oversøiske lande og territorier, på hvilke EF-traktatens fjerde del finder anvendelse

(2000/770/EF)

REPRÆSENTANTERNE FOR REGERINGERNE FOR DET EUROPÆISKE FÆLLESSKABS MEDLEMSSTATER, FORSAMLET I RÅDET, HAR -

under henvisning til traktaten om oprettelse af Det Europæiske Fællesskab,

under henvisning til AVS-EF-partnerskabsaftalen, undertegnet i Cotonou (Benin) den 23. juni 2000, i det følgende benævnt "AVS-EF-aftalen" ,

under henvisning til forslag fra Kommissionen, og

ud fra følgende betragtninger:

(1) AVS-EF-aftalen træder ikke i kraft, før de forfatningsmæssige krav i hver medlemsstat er opfyldt, jf. aftalens artikel 93.

(2) AVS-EF-Ambassadørudvalget traf den 28. februar 2000 en afgørelse om de overgangsforanstaltninger, der skal gælde indtil den 1. august 2000.

(3) AVS-EF-Ministerrådet har i overensstemmelse med artikel 366, stk. 3, i fjerde AVS-EF-konvention som ændret ved aftalen undertegnet på Mauritius den 4. november 1995, truffet overgangsforanstaltninger ved afgørelse nr. 1/2000(1) for perioden fra den 2. august 2000 indtil aftalens ikrafttræden.

(4) Ifølge artikel 6 i afgørelse nr. 1/2000 skal medlemsstaterne og Fællesskabet tage passende skridt til at gennemføre overgangsforanstaltningerne.

(5) Medlemsstaterne, forsamlet i Rådet, er nået til enighed om en intern aftale om finansiering og forvaltning af Fællesskabets bistand til AVS-staterne, som svarer til bestemmelserne om programmering og gennemførelse i aftalen. Aftalen træder først i kraft, når den er vedtaget af alle medlemsstaterne i overensstemmelse med deres forfatningsmæssige bestemmelser.

(6) Visse bestemmelser i den interne aftale bør anvendes midlertidigt i afventning af dens ikrafttræden -

TRUFFET FØLGENDE AFGØRELSE:

Artikel 1

Følgende bestemmelser i den interne aftale om 9. Europæiske Udviklingsfond anvendes midlertidigt fra datoen for vedtagelsen af denne afgørelse:

1) artikel 14, 15, 16 og artikel 19, stk. 1-4, om programmeringsprocessens forløb

2) artikel 21-27 med henblik på programmeringsprocessens forløb

3) artikel 29 og 30 med henblik på forberedelserne til investeringsfacilitetens iværksættelse, og

4) artikel 31 med henblik på vedtagelse af finansforordningen.

Artikel 2

Denne afgørelse forbliver i kraft indtil ikrafttrædelsen af den interne aftale, men senest indtil den 1. juni 2002.

Repræsentanterne for medlemsstaternes regeringer kan træffe afgørelse om at forlænge dens gyldighed.

Den offentliggøres i De Europæiske Fællesskabers Tidende.

Udfærdiget i Luxembourg, den 3. oktober 2000.

På vegne af medlemsstaternes regeringer

C. Pierret

Formand

(1) EFT L 195 af 1.8.2000, s. 46.
Afgørelse truffet af repræsentanterne for medlemsstaternes regeringer, forsamlet i Rådet

den 18. september 2000

om midlertidig anvendelse af den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen

(2000/771/EF)

REPRÆSENTANTERNE FOR REGERINGERNE FOR DET EUROPÆISKE FÆLLESSKABS MEDLEMSSTATER, FORSAMLET I RÅDET, HAR -

under henvisning til traktaten om oprettelse af Det Europæiske Fællesskab,

under henvisning til AVS-EF-partnerskabsaftalen, undertegnet den 23. juni 2000 i Cotonou (Benin), i det følgende benævnt "AVS-EF-aftalen" ,

under henvisning til udkast fra Kommissionen, og

ud fra følgende betragtninger:

(1) AVS-EF-Ministerrådet skal i medfør af artikel 366, stk. 3, i fjerde AVS-EF-konvention træffe afgørelse om de overgangsforanstaltninger, der skal gælde mellem den 2. august 2000 og datoen for AVS-EF-aftalens ikrafttræden.

(2) Overgangsforanstaltningerne medfører fremskyndet iværksættelse af næsten alle bestemmelserne i den nye AVS-EF-aftale, undtagen bestemmelserne om gennemførelsen af 9. EUF's finansielle ressourcer.

(3) Medlemsstaterne, forsamlet i Rådet, har vedtaget en intern aftale om de foranstaltninger, der skal træffes, og de procedurer, der skal følges ved gennemførelse af AVS-EF-aftalen. Denne aftale kan først træde i kraft, når den er vedtaget af alle medlemsstaterne i overensstemmelse med deres forfatningsmæssige krav.

(4) Ifølge artikel 6 i overgangsforanstaltningerne, der skal gælde mellem den 2. august 2000 og datoen for AVS-EF-aftalens ikrafttræden, træffer medlemsstaterne og Fællesskabet hver især de nødvendige foranstaltninger til deres gennemførelse.

(5) Med henblik på fastsættelse af de procedurer, medlemsstaterne skal følge i perioden for den fremskyndede anvendelse af AVS-EF-aftalen, bør den interne aftale anvendes midlertidigt -

TRUFFET FØLGENDE AFGØRELSE:

Artikel 1

Den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen, anvendes midlertidigt fra den 2. august 2000.

Teksten til den interne aftale er knyttet til denne afgørelse.

Artikel 2

Denne afgørelse træder i kraft samtidig med overgangsforanstaltningerne til fremskyndet anvendelse af AVS-EF-aftalen.

Den forbliver i kraft indtil ikrafttrædelsen af den interne aftale om de foranstaltninger, der skal træffes, og de procedurer, der skal følges ved gennemførelse af AVS-EF-aftalen.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 18. september 2000.

På vegne af medlemsstaternes regeringer

H. Védrine

Formand
Afgørelse truffet af repræsentanterne for medlemsstaternes regeringer

den 26. juli 2000

om udnævnelse af dommere og generaladvokater ved De Europæiske Fællesskabers Domstol

(2000/491/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 223,

under henvisning til traktaten om oprettelse af Det Europæiske Kul- og Stålfællesskab, særlig artikel 32b,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtninger:

(1) Embedsperioderne for Ninon COLNERIC, David A. O. EDWARD, Peter JANN, P. J. G. KAPTEYN, Antonio Mario LA PERGOLA, José Carlos MOITINHO DE ALMEIDA, Jean-Pierre PUISSOCHET og Hans RAGNEMALM, dommere, samt for Georgios COSMAS, Nial FENNELLY, Philippe LEGER og Antonio SAGGIO, generaladvokater ved De Europæiske Fællesskabers Domstol, udløber den 6. oktober 2000.

(2) Der bør foretages en delvis nybesættelse af De Europæiske Fællesskabers Domstol for perioden 7. oktober 2000 til 6. oktober 2006 -

TRUFFET FØLGENDE AFGØRELSE:

Artikel 1

1. Til dommere ved De Europæiske Fællesskabers Domstol fra den 7. oktober 2000 til den 6. oktober 2006 udnævnes herved:

Ninon COLNERIC

José Narciso DA CUNHA RODRIGUES

David A. O. EDWARD

Peter JANN

Antonio Mario LA PERGOLA

Jean-Pierre PUISSOCHET

Christiaan W. A. TIMMERMANS

Stig VON BAHR.

2. Til generaladvokater ved De Europæiske Fællesskabers Domstol fra den 7. oktober 2000 til den 6. oktober 2006 udnævnes herved:

L. A. GEELHOED

Philippe LEGER

Christine STIX-HACKL

Antonio TIZZANO.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 26. juli 2000.

P. Vimont

Formand
Afgørelse truffet af repræsentanterne for medlemsstaternes regeringer

den 22. juni 2000

om udnævnelse af en dommer ved De Europæiske Fællesskabers Domstol

(2000/422/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 223,

under henvisning til traktaten om oprettelse af Det Europæiske Kul- og Stålfællesskab, særlig artikel 32b,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtning:

I henhold til artikel 5 og 7 i protokollen vedrørende statutterne for EKSF's og Euratoms Domstol, og efter at Günter Hirsch er fratrådt, skal der udnævnes en dommer for resten af Günter Hirsch's embedsperiode -

TRUFFET FØLGENDE AFGØRELSE:

Artikel 1

Ninon Colneric udnævnes herved til dommer ved De Europæiske Fællesskabers Domstol fra datoen for hendes edsaflæggelse til den 6. oktober 2000.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 22. juni 2000.

V. Valente

Formand
2001/823/EF: Αfgørelse truffet af repræsentanterne for medlemsstaternes regeringer, forsamlet i Rådet af 27. november 2001 om beskatning af renteindtægter i de caribiske afhængige eller associerede områder



EF-Tidende nr. L 314 af 30/11/2001 s. 0078 - 0078



Αfgørelse truffet af repræsentanterne for medlemsstaternes regeringer, forsamlet i Rådet af 27. november 2001 om beskatning af renteindtægter i de caribiske afhængige eller associerede områder (2001/823/EF) REPRÆSENTANTERNE FOR REGERINGERNE I DE EUROPÆISKE FÆLLESSKABERS MEDLEMSSTATER, FORSAMLET I RÅDET, HAR - under henvisning til konklusionerne fra Det Europæiske Råd i Santa Maria da Feira den 19.-20. juni 2000, navnlig bilag IV, stk. 2, litra c) - TRUFFET FØLGENDE AFGØRELSE: Eneste artikel De berørte medlemsstater forpligter sig til at fremme vedtagelse i alle de caribiske afhængige eller associerede områder i bilag I A til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab ("associeringsafgørelse")(1) af de samme foranstaltninger, som medlemsstaterne vedtager og gennemfører i henhold til alle fællesskabsregler, der vedtages om beskatning af renteindtægter. Udfærdiget i Bruxelles, den 27. november 2001. A. Neyts-Uyttebroeck Formand (1) Se side 1 i denne Tidende.
Afgørelse truffet af De Faste Repræsentanters Komité

den 13. juni 2001

om nedsættelse af en gruppe på højt plan

(2001/C 183/01)

DE FASTE REPRÆSENTANTERS KOMITÉ HAR -

under henvisning til traktaten om oprettelse af Det Europæiske Fællesskab, særlig artikel 207, stk. 1,

under henvisning til Rådets forretningsorden, særlig artikel 19, stk. 3, og

ud fra følgende betragtninger:

(1) Rådet besluttede den 5. juni 2001, at der skal nedsættes en gruppe på højt plan for at sikre samordningen af arbejdet med skattepakken og opnå parallelle fremskridt.

(2) Rådet kan overdrage gruppen andre opgaver på skatteområdet -

TRUFFET FØLGENDE AFGØRELSE:

Artikel 1

Der nedsættes en gruppe på højt plan, i det følgende benævnt "gruppen", for at sikre samordningen af arbejdet med skattepakken og opnå parallelle fremskridt.

Artikel 2

Gruppen består af repræsentanter på højt plan, der udpeges af medlemsstaterne. Kommissionen udpeger en repræsentant på højt plan, der skal deltage i gruppens drøftelser. Den har en repræsentant for den medlemsstat, der varetager formandskabet for Rådet, som formand.

Artikel 3

Gruppen aflægger rapoprt til Rådet under fuld overholdelse af EF-traktatens artikel 207.

Artikel 4

Når gruppen drøfter spørgsmål, der er relevante for den overordnede økonomiske udvikling og de økonomiske politikker, skal dens rapporter, uden at dette berører De Faste Repræsentanters Komités rolle, også tilsendes Det Økonomiske og Finansielle Udvalg og/eller Udvalget for Økonomiske Politik med henblik på en eventuel udtalelse.

Artikel 5

Gruppens fremtid tages op til overvejelse, når der er opnået endelig enighed om skattepakken.

Artikel 6

Denne afgørelse træder i kraft på dagen for dens vedtagelse.

Den offentliggøres i De Europæiske Fællesskabers Tidende.

Udfærdiget i Bruxelles, den 13. juni 2001.

På De Faste Repræsentanters Komités vegne

G. Lund

Formand
Afgørelse truffet af repræsentanterne for medlemsstaternes regeringer

den 6. juni 2001

om udnævnelse af medlemmer af De Europæiske Fællesskabers Ret i Første Instans

(2001/438/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 225,

under henvisning til traktaten om oprettelse af Det Europæiske Kul- og Stålfællesskab, særlig artikel 32 D,

under henvisning til traktaten om oprettelse af Det Europæiske Atomenergifællesskab, særlig artikel 140 A,

under henvisning til Rådets afgørelse 88/591/EKSF, EØF, Euratom af 24. oktober 1988 om oprettelse af De Europæiske Fællesskabers Ret i Første Instans(1), og

ud fra følgende betragtninger:

(1) Embedsperioden for John D. COOKE, Nicholas James FORWOOD, Rafael GARCÍA-VALDECASAS Y FERNÁNDEZ, Pernilla LINDH, Paolo MENGOZZI, Jörg PIRRUNG og André POTOCKI, medlemmer af Retten i Første Instans, udløber den 31. august 2001.

(2) Der bør ske en delvis nybesættelse af De Europæiske Fællesskabers Ret i Første Instans for perioden 1. september 2001 til 31. august 2007 -

TRUFFET FØLGENDE AFGØRELSE:

Artikel 1

Til medlemmer af De Europæiske Fællesskabers Ret i Første Instans for perioden 1. september 2001 til 31. august 2007 udnævnes:

John D. COOKE

Nicholas James FORWOOD

Rafael GARCÍA-VALDECASAS Y FERNÁNDEZ

Hubert LEGAL

Pernilla LINDH

Paolo MENGOZZI

Jörg PIRRUNG.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 6. juni 2001.

G. Lund

Formand

(1) EFT L 319 af 25.11.1988, s. 1. Berigtiget udgave er offentliggjort i EFT C 215 af 21.8.1989, s. 1. Afgørelsen er ændret ved afgørelse 93/350/Euratom, EKSF, EØF (EFT L 144 af 16.6.1993, s. 21).
2002/929/EF: Afgørelse truffet af repræsentanterne for medlemsstaternes regeringer, forsamlet i Rådet den 18. november 2002 vedrørende konklusionerne fra Det Europæiske Råds møde den 24. og 25. oktober 2002 i Bruxelles



EF-Tidende nr. L 323 af 28/11/2002 s. 0048 - 0048



Afgørelse truffet af repræsentanterne for medlemsstaternes regeringer, forsamlet i Rådet den 18. november 2002 vedrørende konklusionerne fra Det Europæiske Råds møde den 24. og 25. oktober 2002 i Bruxelles (2002/929/EF) Repræsentanterne for medlemsstaternes regeringer, forsamlet i Rådet, henleder opmærksomheden på punkt 12 "Direkte betalinger" i konklusionerne fra Det Europæiske Råds møde den 24. og 25. oktober 2002 i Bruxelles, ifølge hvilket indfasningen vil finde sted inden for en ramme af finansiel stabilitet, hvor de samlede årlige udgifter til markedsrelaterede udgifter og direkte betalinger i et EU med 25 medlemsstater - i perioden 2007-2013 - ikke må overstige det beløb i faste priser, der i Berlin blev fastsat som loft for udgiftsområde 1A for året 2006 for EU-15, og det foreslåede tilsvarende udgiftsloft for de nye medlemsstater for året 2006. Det samlede nominelle beløb til markedsrelaterede udgifter og direkte betalinger for hvert af årene i perioden 2007-2013 skal holdes under dette 2006-tal forhøjet med 1 % om året. Repræsentanterne for medlemsstaternes regeringer blev hermed enige om, at dette giver følgende tal: UDGIFTSOMRÅDE 1A for EU-25 i løbende priser >TABELPOSITION> Udfærdiget i Bruxelles, den 18. november 2002. P. S. Møller Formand
Afgørelse truffet af repræsentanterne for medlemsstaternes regeringer, forsamlet i Rådet

af 19. juli 2002

om, hvilke konsekvenser udløbet af traktaten om oprettelse af Det Europæiske Kul- og Stålfællesskab (EKSF) har for de internationale aftaler, som er indgået af EKSF

(2002/595/EF)

REPRÆSENTANTERNE FOR REGERINGERNE FOR DET EUROPÆISKE FÆLLESSKABS MEDLEMSSTATER, FORSAMLET I RÅDET, HAR -

ud fra følgende betragtninger:

(1) I henhold til EKSF-traktatens artikel 97 udløber EKSF-traktaten den 23. juli 2002.

(2) EKSF har indgået en række internationale aftaler med tredjelande.

(3) Disse aftaler indeholder ingen bestemmelser om den mulighed, at EKSF-traktaten udløber.

(4) Det sagsområde, der er omfattet af EKSF-traktaten, vil, når den udløber, blive omfattet af traktaten om oprettelse af Det Europæiske Fællesskab.

(5) Det er i EKSF's og de berørte sektorers interesse, at de pågældende internationale aftaler fortsat er gyldige efter EKSF-traktatens udløb, og de bør derfor overdrages til Det Europæiske Fællesskab -

TRUFFET FØLGENDE AFGØRELSE:

Artikel 1

Fra den 24. juli 2002 overtages de rettigheder og forpligtelser, der følger af de af EKSF indgåede internationale aftaler, af Det Europæiske Fællesskab.

Artikel 2

Denne afgørelse træder i kraft dagen efter offentliggørelsen i De Europæiske Fællesskabers Tidende.

Denne afgørelse anvendes fra den 24. juli 2002.

Udfærdiget i Bruxelles, den 19. juli 2002.

Formand

T. Pedersen
Afgørelse truffet af repræsentanterne for medlemsstaternes regeringer, forsamlet i Rådet

den 21. december 2002

om ændring af afgørelse truffet af repræsentanterne for medlemsstaternes regeringer, forsamlet i Rådet, den 21. februar 2002 om oprettelse af en fond til finansiering af Konventet om Den Europæiske Unions Fremtid og om finansforskrifter for forvaltningen af denne fond

(2002/997/EU)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET, HAR -

ud fra følgende betragtninger:

(1) Europa-Parlamentet, Rådet og Kommissionen undertegnede den 12. december 2002 en interinstitutionel aftale om forlængelse af den interinstitutionelle aftale om finansiering af Konventet om Den Europæiske Unions Fremtid, som blev undertegnet den 28. februar 2002.

(2) Ligeledes forlænges afgørelsen truffet af repræsentanterne for medlemsstaternes regeringer, forsamlet i Rådet, den 21. februar 2002 om oprettelse af en fond til finansiering af Konventet om Den Europæiske Unions Fremtid og om finansforskrifter for forvaltningen af denne fond(1), med virkning fra den 1. januar 2003 til afslutningen af konventets arbejde, senest indtil den 31. december 2003, i overensstemmelse med afgørelsens artikel 24, stk. 2.

(3) Desuden er der behov for en teknisk tilpasning af artikel 14 i den omtalte afgørelse truffet af repræsentanterne for medlemsstaternes regeringer for at tage højde for Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget(2), der finder anvendelse fra 1. januar 2003 -

TRUFFET FØLGENDE AFGØRELSE:

Artikel 1

Afgørelsen truffet af repræsentanterne for medlemsstaternes regeringer, forsamlet i Rådet, den 21. februar 2002 om oprettelse af en fond til finansiering af Konventet om Den Europæiske Unions Fremtid og om finansforskrifter for forvaltningen af denne fond forlænges med virkning fra den 1. januar 2003 til afslutningen af konventets arbejde, senest indtil den 31. december 2003.

Artikel 2

Artikel 14 i den beslutning, der henvises til i artikel 1, affattes således:

"Artikel 14

Den interne revision af fondene varetages af tjenestemænd eller andre ansatte i Rådets Generalsekretariat, som er udpeget hertil af ansættelsesmyndigheden, der fastlægger vilkårene for denne kontrol."

Artikel 3

Denne afgørelse træder i kraft den 1. januar 2003.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 20. december 2002.

P. S. Møller

Formand

(1) EFT L 60 af 1.3.2002, s. 56.

(2) EFT L 248 af 19.6.2002, s. 1.